18 जून को होगी रेस, लुईस हैमिलटन- मैक्स वेरस्टैपेन पर सबकी नजरें
कनाडा के मॉन्ट्रियल में 16 जून से F1 ग्रैंड प्रिक्स जारी है। प्रैक्टिस जारी है। पहली प्रैक्टिस शुक्रवार को हुई थी। वहीं, दूसरी प्रैक्टिस आज हो चुकी है। तीसरी प्रैक्टिस आज रात 10 बजे होगी। इसके बाद क्वालीफाईंग राउंड होगा और आखिरी रेस 18 जून
कनाडा के मॉन्ट्रियल में 16 जून से F1 ग्रैंड प्रिक्स जारी है। अभी प्रैक्टिस हो रही है। पहली प्रैक्टिस शुक्रवार को हुई थी। वहीं, दूसरी प्रैक्टिस आज हो चुकी है। तीसरी प्रैक्टिस आज रात 10 बजे होगी। इसके बाद क्वालीफाईंग राउंड होगा और आखिरी रेस 18 जून यानी रविवार को होगी। इस टूर्नामेंट में F1 जगत टॉप रेसर हिस्सा ले रहे है।
कनाडा ग्रैंड प्रिक्स में ब्रिटेन के लुइस हैमिलटन सबसे सफल रेसर है। उन्होंने 7 जीत के साथ F1 लीजेंड माइकल शूमाकर की बराबरी की है।
प्रैक्टिस 1 में 3 ही लैप हो सकी
कनाडा ग्रैंड प्रिक्स की पहली प्रैक्टिस में सिर्फ 3 ही लैप हो सकी। इसमें फिनलैंड के वाल्टेरी बोटास अपनी एस्टन मार्टिन कार के साथ टॉप पर रहे। उनका बेस्ट लैप टाइम 1 मिनट 18.728 सेकंड रहा। प्रैक्टिस एक घंटे की होनी थी, लेकिन कुछ ही मिनटों में रेसर पियरे गैस्ली की कार प्रॉब्लम के चलते प्रैक्टिस रुक गई। इसके बाद CCTV कैमरा फेल हो गए और प्रैक्टीस सेशन खत्म हो गया।
हालांकि, प्रैक्टिस सिर्फ ट्रैक को जानने और गाड़ी की खामियों को चेक करने के लिए होती है। इसके पॉइंट्स और रिजल्ट्स फाइनल रेस में नहीं जुड़ते है।
प्रैक्टिस 2 में हैमिलटन ने मारी बाजी 
प्रैक्टिस 2 में लुईस हैमिल्टन ने टाइमशीट में टॉप पोजीशन हासिल की। हैमिल्टन ने 1 मिनट 13.718 सेकंड के साथ सबसे तेज अपनी लैप पूरी की। उन्होंने अपने टीम के साथी जॉर्ज रसेल से 0.027 सेकंड के अंतर पर उन्हें पीछे छोड़ा। अब प्रैक्टिस 3 होगी इसके बाद देर रात को क्वालीफाइंग राउंड होगा।
क्वालीफाइंग राउंड में डिसाइड होगी पोजीशन 
आगे होने वाले क्वालीफाइंग राउंड में पोजीशन डिसाइड होगी।फॉर्मूला 1 में सबसे जल्दी लैप पूरे करने वाले को स्टार्टिंग पोजीशन में बेस्ट जगह मिलती है। आमतौर पर क्वालीफाइंग राउंड में 3 राउंड होते है। Q1 में, सभी ड्राइवरों के पास एक लैप टाइम सेट करने का मौका होता है, जिसमें सबसे धीमे ड्राइवरों को हटा दिया जाता है। Q2 में, बचे ड्राइवरों के पास एक लैप टाइम सेट करने का एक और मौका होता है, जिसमें सबसे धीमे ड्राइवरों को फिर से हटा दिया जाता है।
अंत में, Q3 में, बेस्ट ड्राइवर्स के बीच मुकाबला होता है। सबसे जल्दी लैप पूरे करने वाले को स्टार्टिंग पोजीशन मिलती है।